DA Den Europæiske Unions Tidende CE 172/26

FÆLLES HOLDNING (EF) Nr. 24/2005

fastlagt af Rådet den 18. april 2005

med henblik på vedtagelse af Europa-Parlamentets og Rådets direktiv 2005/…/EF af … om minimumsforskrifter for sikkerhed og sundhed i forbindelse med arbejdstagernes eksponering for risici på grund af fysiske agenser (optisk stråling) (19. særdirektiv i henhold til artikel 16, stk. 1, i direktiv 89/391/EØF)

(2005/C 172 E/02)

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 137, stk. 2,

under henvisning til forslag fra Kommissionen (1), forelagt efter høring af Det Rådgivende Udvalg for Sikkerhed og Sundhed på Arbejdspladsen,

under henvisning til udtalelse fra Det Europæiske Økonomiske og Sociale Udvalg (2),

efter høring af Regionsudvalget,

efter proceduren i traktatens artikel 251 (3), og

ud fra følgende betragtninger:

(1) I henhold til traktaten kan Rådet ved udstedelse af direktiver vedtage minimumsforskrifter med henblik på at forbedre især arbejdsmiljøet for at sikre et højere niveau for beskyttelse af arbejdstagernes sikkerhed og sundhed. Det skal i disse direktiver undgås, at der pålægges administrative, finansielle og retlige byrder af en sådan art, at de hæmmer oprettelse og udvikling af små og mellemstore virksomheder.

(2) I henhold til Kommissionens meddelelse om dens handlingsprogram om gennemførelsen af fællesskabspagten om de grundlæggende arbejdsmarkedsmæssige og sociale rettigheder bør der indføres minimumsforskrifter for sikkerhed og sundhed i forbindelse med arbejdstagernes eksponering for risici på grund af fysiske agenser. I september 1990 vedtog Europa-Parlamentet en beslutning om dette handlingsprogram (4), hvori det blandt andet opfordrede Kommissionen til at udarbejde et særdirektiv om de risici, der er forbundet med støj, vibrationer og alle andre fysiske agenser på arbejdspladsen.

(3) Som et første skridt vedtog Europa-Parlamentet og Rådet direktiv 2002/44/EF af 25. juni 2002 om minimumsforskrifter for sikkerhed og sundhed i forbindelse med arbejdstagernes eksponering for risici på grund af fysiske agenser (vibrationer) (16. særdirektiv i henhold til artikel 16, stk. 1, i direktiv 89/391/EØF) (5). Derefter vedtog Europa-Parlamentet og Rådet den 6. februar 2003 direktiv 2003/10/EF om minimumsforskrifter for sikkerhed og sundhed i forbindelse med arbejdstagernes eksponering for risici på grund af fysiske agenser (støj) (17. særdirektiv i henhold til artikel 16, stk. 1, i direktiv 89/391/EØF) (6). Derefter vedtog Europa-Parlamentet og Rådet den 29. april 2004 direktiv 2004/40/EF om minimumsforskrifter for sikkerhed og sundhed i forbindelse med arbejdstagernes eksponering for risici på grund af fysiske agenser (elektromagnetiske felter) (18. særdirektiv i henhold til artikel 16, stk. 1, i direktiv 89/391/EØF) (7).

(4) Det anses nu for nødvendigt at indføre foranstaltninger til beskyttelse af arbejdstagerne mod de risici, der er forbundet med optisk stråling, på grund af dens virkninger på arbejdstagernes sikkerhed og sundhed, navnlig skade på øjne og hud. Disse foranstaltninger skal ikke blot sikre den enkelte arbejdstagers sundhed og sikkerhed, men ligeledes bidrage til fastlæggelse af et minimumsbeskyttelsesniveau for alle arbejdstagere i Fællesskabet, således at en eventuel konkurrenceforvridning undgås.

(5) Dette direktiv opstiller minimumsforskrifter, så medlemsstaterne har mulighed for at opretholde eller vedtage strengere bestemmelser til beskyttelse af arbejdstagerne, navnlig fastsættelse af lavere eksponeringsgrænseværdier. Gennemførelsen af dette direktiv kan ikke berettige til tilbageskridt i forhold til de nuværende forhold i de enkelte medlemsstater.

(6) Et system til beskyttelse mod sundhedsfarerne ved optisk stråling bør uden unødige detaljer begrænses til en fastsættelse af de mål, der skal nås, de principper, der skal overholdes, og de grundlæggende værdier, der skal anvendes, for at gøre det muligt for medlemsstaterne at gennemføre minimumsforskrifterne på en ensartet måde.

(7) En begrænsning af eksponeringen for optisk stråling gennemføres mest effektivt ved iværksættelse af forebyggende foranstaltninger ved planlægningen af arbejdspladserne og gennem valget af arbejdsudstyr, -fremgangsmåde og -metoder, således at risici fortrinsvis nedsættes ved kilden. Bestemmelser om arbejdsmetoder og -udstyr bidrager således til beskyttelsen af de arbejdstagere, der anvender dem. I overensstemmelse med de generelle forebyggelsesprincipper i artikel 6, stk. 2, i Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet (8) skal foranstaltninger til kollektiv beskyttelse vedtages frem for foranstaltninger til individuel beskyttelse.

(8) Arbejdsgiverne bør tilpasse sig den tekniske udvikling og den videnskabelige viden for så vidt angår risici i forbindelse med eksponering for optisk stråling med henblik på at forbedre beskyttelsen af arbejdstagernes sikkerhed og sundhed.

(9) Eftersom dette direktiv er et særdirektiv i henhold til artikel 16, stk. 1, i direktiv 89/391/EØF, finder nævnte direktiv anvendelse på spørgsmål vedrørende arbejdstagernes eksponering for optisk stråling, dog med forbehold af strengere og/eller mere specifikke bestemmelser i dette særdirektiv.

(10) Dette direktiv er et konkret led i gennemførelsen af den sociale dimension inden for det indre marked.

(11) En supplerende strategi der både fremmer princippet om bedre lovgivning og sikrer et højt beskyttelsesniveau kan opfyldes, hvis produkter, der fremstilles af fabrikanter af optiske strålingskilder og tilhørende udstyr, overholder harmoniserede standarder udarbejdet med henblik på at beskytte brugeres sundhed og sikkerhed mod de risici, der er forbundet med sådanne produkter. Det er derfor ikke nødvendigt for arbejdsgiverne at gentage de målinger og beregninger, som fabrikanten allerede har foretaget, for at undersøge, om de opfylder de vigtigste sikkerhedskrav til et sådant udstyr som fastsat i de relevante fællesskabsdirektiver.

(12) De nødvendige foranstaltninger til gennemførelsen af dette direktiv bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (9).

(13) Overholdelse af eksponeringsgrænseværdierne bør sikre et højt beskyttelsesniveau vedrørende sundhedsvirkninger, der kan skyldes eksponering for optisk stråling. Eftersom anvendelsen af eksponeringsgrænseværdier og tekniske foranstaltninger ikke skønnes hensigtsmæssig i tilfælde af eksponering for naturlige optiske strålingskilder, er forebyggende foranstaltninger, herunder information og uddannelse af arbejdstagere, afgørende for vurderingen af risikoen og mindskelsen af risiciene ved soleksponering.

(14) I overensstemmelse med punkt 34 i den interinstitutionelle aftale om bedre lovgivning (10) tilskyndes medlemsstaterne til, både i egen og i Fællesskabets interesse, at udarbejde og offentliggøre deres egne oversigter, der så vidt muligt viser overensstemmelsen mellem direktivet og gennemførelsesforanstaltningerne, og offentliggøre dem —

UDSTEDT FØLGENDE DIREKTIV:

DEL I

GENERELLE BESTEMMELSER

Artikel 1

Formål og anvendelsesområde

1. Dette direktiv, som er det 19. særdirektiv i henhold til artikel 16, stk. 1, i direktiv 89/391/EØF, indeholder minimumskrav til beskyttelse af arbejdstagerne mod sådanne risici for deres sikkerhed og sundhed, som opstår eller kan opstå som følge af eksponering for optisk stråling i forbindelse med arbejdet.

2. Dette direktiv omhandler de risici for arbejdstagernes sikkerhed og sundhed, der opstår som følge af skadelige påvirkninger forårsaget af øjne og huds eksponering for optisk stråling.

3. Direktiv 89/391/EØF finder anvendelse på hele det i stk. 1 nævnte område, medmindre nærværende direktiv indeholder strengere og/eller mere specifikke bestemmelser.

Artikel 2

Definitioner

I dette direktiv forstås ved:

a) optisk stråling: enhver elektromagnetisk stråling i bølgelængdeområdet mellem 100 nm og 1 mm. Spektret af optisk stråling opdeles i ultraviolet stråling, synlig stråling og infrarød stråling: i) ultraviolet stråling: optisk stråling med bølgelængde i området mellem 100 nm og 400 nm. Det ultraviolette område opdeles i UV-A (315-400 nm), UV-B (280-315 nm) og UV-C (100-280 nm) ii) synlig stråling: optisk stråling med bølgelængde i området mellem 380 nm og 780 nm iii) infrarød stråling: optisk stråling med bølgelængde i området mellem 780 nm og 1 mm. Det infrarøde område opdeles i IR-A (780-1 400 nm), IR-B (1 400-3 000 nm) og IR-C (3 000 nm-1 mm)

b) laser (light amplification by stimulated emission of radiation — lysforstærkning ved hjælp af stimuleret strålingsemission): enhver anordning, som primært ved hjælp af kontrolleret stimuleret emission kan bringes til at frembringe eller forstærke elektromagnetisk stråling i bølgelængdeområdet for optisk stråling

c) laserstråling: optisk stråling fra en laser

d) ikke-kohærent stråling: optisk stråling, bortset fra laserstråling

e) eksponeringsgrænseværdier: grænser for eksponering for optisk stråling, som er direkte baseret på kendte sundhedsvirkninger og biologiske betragtninger. Overholdelse af disse grænseværdier vil sikre, at arbejdstagere, som eksponeres for kunstige kilder til optisk stråling, er beskyttet mod alle kendte sundhedsskadelige virkninger

f) irradians (E) eller effekttæthed: effekten af den indfaldende stråling på en flade pr. arealenhed, udtrykt i watt pr. kvadratmeter (W m-2)

g) strålingseksponering (H): integralet af irradiansen over tiden udtrykt i joule pr. kvadratmeter (J m-2 )

h) radians (L): den udstrålede effekt pr. rumvinkelenhed pr. arealenhed udtrykt i watt pr. kvadratmeter pr. steradian (W m-2 sr-1)

i) niveau: den kombination af irradians, strålingseksponering og radians, som en arbejdstager eksponeres for.

Artikel 3

Eksponeringsgrænseværdier

1. Eksponeringsgrænseværdierne for ikke-kohærent stråling, bortset fra strålingen fra naturlige optiske strålingskilder, er fastsat i bilag I.

2. Eksponeringsgrænseværdierne for laserstråling er fastsat i bilag II.

DEL II

ARBEJDSGIVERNES FORPLIGTELSER

Artikel 4

Identificering af eksponering og vurdering af risici

1. For at opfylde forpligtelserne i artikel 6, stk. 3, og artikel 9, stk. 1, i direktiv 89/391/EØF vurderer og om nødvendigt måler og/eller beregner arbejdsgiveren, hvis arbejdstagere eksponeres for kunstige kilder til optisk stråling, niveauet for den eksponering for optisk stråling, som disse kan blive eksponeret for, således at man kan identificere og gennemføre de foranstaltninger, der er nødvendige for at begrænse eksponeringen til de gældende grænseværdier. De metoder, der anvendes til vurdering, måling og/eller beregning, skal følge Den Internationale Elektrotekniske Kommission, IEC's standard med hensyn til laserstråling og Den Internationale Belysningskommission, CIE's og Det Europæiske Standardiseringsorgan, CEN's anbefalinger med hensyn til ikke-kohærent stråling. I eksponeringssituationer, som ikke er omfattet af disse standarder og anbefalinger, og indtil der foreligger relevante EU-standarder eller anbefalinger, skal vurdering, måling og/eller beregning foretages med anvendelse af de til rådighed stående nationale eller internationale videnskabeligt baserede retningslinjer. Vurderingen kan for begge eksponeringssituationers vedkommende tage hensyn til de data, som fabrikanterne af udstyret har oplyst, når det er omfattet af de relevante fællesskabsdirektiver.

2. For at opfylde forpligtelserne i artikel 6, stk. 3, og artikel 9, stk. 1, i direktiv 89/391/EØF skal arbejdsgiveren, hvis arbejdstagere eksponeres for naturlige optiske strålingskilder, vurdere sikkerheds- og sundhedsrisikoen, således at man kan identificere og gennemføre de foranstaltninger, der er nødvendige for at mindske disse risici.

3. Den vurdering, måling og/eller beregning, der er omhandlet i stk. 1, og den vurdering, der er omhandlet i stk. 2, planlægges og gennemføres med passende mellemrum af de kompetente sagkyndige serviceorganer eller personer, navnlig under hensyn til bestemmelserne i artikel 7 og 11 i direktiv 89/391/EØF om den krævede kompetente sagkundskab samt høring og inddragelse af arbejdstagerne. Resultaterne af de vurderinger, målinger og/eller beregninger af eksponeringen, der er omhandlet i stk. 1, opbevares i en passende form, så de senere kan konsulteres.

4. I overensstemmelse med artikel 6, stk. 3, i direktiv 89/391/EØF skal arbejdsgiveren være særlig opmærksom på følgende, når risikoen vurderes:

a) niveau, bølgelængdeområde og varighed for så vidt angår eksponeringen for kunstige kilder til optisk stråling

b) eksponering for naturlige kilder til optisk stråling

c) de i nærværende direktivs artikel 3 omhandlede eksponeringsgrænseværdier

d) enhver effekt af sikkerheds- og sundhedsmæssig art for arbejdstagere, der tilhører særlig følsomme risikogrupper

e) enhver mulig effekt for arbejdstagernes sikkerhed og sundhed som følge af, at der på arbejdsstedet er en reaktion mellem optisk stråling og fotosensibiliserende kemiske stoffer

f) enhver indirekte effekt såsom midlertidig blænding, eksplosion eller brand

g) muligheden for i stedet at anvende udstyr, som er udformet med henblik på at begrænse niveauet af eksponering for optisk stråling

h) relevant information, der er indsamlet i forbindelse med helbredskontrol, herunder offentliggjort information, i det omfang det er muligt

i) flere kilder til eksponering for optisk stråling

j) en klassificering gældende for en laser som defineret i overensstemmelse med den relevante IEC-standard, og i forbindelse med kunstige kilder, der kan forventes at forvolde lignende skader som en laser af klasse 3B eller 4, i enhver tilsvarende klassificering

k) oplysninger fra fabrikanterne af optiske strålingskilder og tilhørende arbejdsudstyr i henhold til de relevante EF-direktiver.

5. Arbejdsgiveren skal være i besiddelse af en risikovurdering i overensstemmelse med artikel 9, stk. 1, litra a), i direktiv 89/391/EØF og skal fastlægge, hvilke foranstaltninger der skal træffes i overensstemmelse med nærværende direktivs artikel 5 og 6. Risikovurderingen opbevares i en passende form i overensstemmelse med national lovgivning og praksis og kan omfatte dokumentation fra arbejdsgiveren om, at arten og omfanget af de risici, som er forbundet med optisk stråling, overflødiggør en yderligere, detaljeret risikovurdering. Risikovurderingen opdateres regelmæssigt, især hvis der er sket væsentlige ændringer, der kunne gøre den uaktuel, eller hvis resultaterne af helbredskontrollen viser, at det er nødvendigt.

Artikel 5

Bestemmelser med sigte på at undgå eller begrænse risici

1. Under hensyn til den tekniske udvikling og de foranstaltninger, der kan træffes for at reducere risikoen ved kilden, skal risici, der er en følge af eksponering for optisk stråling, fjernes eller begrænses til et minimum.

Begrænsning af risici, der er en følge af eksponering for optisk stråling, foretages på grundlag af de generelle principper om forebyggelse i direktiv 89/391/EØF.

2. Hvis den risikovurdering, der foretages i henhold til artikel 4, stk. 1, for arbejdstagere, der eksponeres for kunstige kilder til optisk stråling, viser en overskridelse af eksponeringsgrænseværdierne, udarbejder og gennemfører arbejdsgiveren en handlingsplan med tekniske og/eller organisatoriske foranstaltninger, der navnlig tager hensyn til:

a) andre arbejdsmetoder, der begrænser risikoen i forbindelse med optisk stråling

b) valg af arbejdsudstyr, der i mindre omfang udsender optisk stråling, under hensyn til det arbejde, der skal udføres

c) tekniske foranstaltninger til at reducere emissionen af optisk stråling, herunder hvor det er nødvendigt brug af blokeringsanordninger, afskærmning eller lignende mekanismer til sundhedsbeskyttelse

d) passende planer for vedligeholdelse af arbejdsudstyr, arbejdssteder og arbejdspladssystemer

e) arbejdsstedernes og arbejdspladsernes udformning og indretning

f) begrænsning af eksponeringens varighed og niveau

g) tilgængeligheden af passende personlige værnemidler

h) den brugsanvisning, der er udarbejdet af fabrikanten af udstyret, hvis dette er omfattet af de relevante fællesskabsdirektiver.

3. Hvis den risikovurdering, der er gennemført i overensstemmelse med artikel 4, stk. 2, viser en risiko for arbejdstagere, der eksponeres for naturlige kilder til optisk stråling, udarbejder og gennemfører arbejdsgiveren en handlingsplan med tekniske og/eller organisatoriske foranstaltninger, for at begrænse sikkerheds- og sundhedsrisikoen til et minimum.

4. På grundlag af den risikovurdering, der er gennemført i overensstemmelse med artikel 4, markeres arbejdssteder, hvor arbejdstagere vil kunne blive eksponeret for kunstige kilder til optisk stråling med et niveau, der overskrider eksponeringsgrænseværdierne, med passende skilte i overensstemmelse med Rådets direktiv 92/58/EØF af 24. juni 1992 om minimumsforskrifter for signalgivning i forbindelse med sikkerhed og sundhed under arbejdet (9. særdirektiv i henhold til artikel 16, stk. 1, i direktiv 89/391/EØF) (11). De pågældende områder skal afgrænses og adgangen til dem begrænses, hvor det er teknisk muligt, og hvor der er risiko for, at eksponeringsgrænseværdierne kan overskrides.

5. Hvis eksponeringsgrænseværdierne overskrides uanset de foranstaltninger, som arbejdsgiveren har truffet på grundlag af dette direktiv med hensyn til kunstige kilder til optisk stråling, tager arbejdsgiveren straks skridt til at bringe eksponeringen ned under eksponeringsgrænseværdierne. Arbejdsgiveren fastslår årsagerne til, at eksponeringsgrænseværdierne er blevet overskredet, og tilpasser beskyttelses- og forebyggelsesforanstaltningerne i overensstemmelse hermed for at undgå, at eksponeringsgrænseværdierne overskrides igen. Arbejdstagerne må under ingen omstændigheder eksponeres for niveauer, som ligger over eksponeringsgrænseværdierne.

6. I henhold til artikel 15 i direktiv 89/391/EØF tilpasser arbejdsgiveren de i nærværende artikel nævnte foranstaltninger efter behovene for arbejdstagere, der hører til særlig følsomme risikogrupper.

Artikel 6

Underretning og oplæring af arbejdstagerne

Med forbehold af artikel 10 og 12 i direktiv 89/391/EØF sørger arbejdsgiveren for, at arbejdstagere, der på arbejdsstedet er udsat for risiko for at blive eksponeret for optisk stråling, og/eller disses repræsentanter får enhver nødvendig underretning og oplæring baseret på resultaterne af risikovurderingen i overensstemmelse med nærværende direktivs artikel 4, navnlig vedrørende

a) de foranstaltninger, der træffes i overensstemmelse med nærværende direktiv

b) eksponeringsgrænseværdier og de dermed forbundne potentielle risici

c) resultatet af de vurderinger, målinger og/eller beregninger af niveauet af eksponering for optisk stråling, der foretages i overensstemmelse med nærværende direktivs artikel 4, sammen med en forklaring af deres betydning og de potentielle risici

d) hvordan sundhedsskadelige virkninger af eksponering opdages, og hvordan de skal anmeldes

e) hvornår arbejdstagerne har ret til helbredskontrol

f) sikker arbejdspraksis, der kan begrænse risici som følge af eksponering mest muligt

g) korrekt anvendelse af personlige værnemidler.

Artikel 7

Høring og inddragelse af arbejdstagerne

Høring af arbejdstagerne og/eller deres repræsentanter samt deres deltagelse skal foregå i overensstemmelse med artikel 11 i direktiv 89/391/EØF i forbindelse med spørgsmål, der er omfattet af nærværende direktiv.

DEL III

FORSKELLIGE BESTEMMELSER

Artikel 8

Helbredskontrol

1. Med forbehold af artikel 14 i direktiv 89/391/EØF træffer medlemsstaterne foranstaltninger for at sikre passende helbredskontrol af arbejdstagerne, hvis resultatet af den i artikel 4 omhandlede risikovurdering viser, at der er en betydelig risiko for deres helbred. Disse foranstaltninger, herunder kravene til helbredsjournaler og adgangen hertil, indføres i overensstemmelse med national lovgivning og/eller praksis.

2. Medlemsstaterne træffer foranstaltninger for at sikre, at der udarbejdes individuelle helbredsjournaler for alle arbejdstagere, der underkastes helbredskontrol i henhold til stk. 1, og at disse journaler holdes ajour. Helbredsjournalerne skal indeholde et sammendrag af resultaterne af den helbredskontrol, der er foretaget. De opbevares i en passende form, så de senere kan konsulteres, under overholdelse af fortrolighedskrav. Den kompetente myndighed skal efter anmodning have tilsendt kopier af journalerne, idet der tages hensyn til eventuelle krav om tavshedspligt. Den enkelte arbejdstager har på anmodning adgang til sine egne personlige lægejournaler.

3. Hvis det ved en helbredskontrol konstateres, at en arbejdstager har en identificerbar sygdom eller identificerbare helbredsproblemer, som ifølge en læge eller en arbejdsmedicinsk konsulent skyldes eksponering for optisk stråling under arbejdet:

a) skal lægen eller en anden kvalificeret person underrette arbejdstageren om det resultat, der vedrører denne personligt. Arbejdstageren skal navnlig modtage oplysninger og råd om enhver helbredskontrol, som vedkommende bør gennemgå efter eksponeringens ophør

b) underrettes arbejdsgiveren om alle væsentlige resultater af helbredskontrollen under hensyntagen til kravet om beskyttelse af personlige helbredsoplysninger

c) skal arbejdsgiveren: — revidere den risikovurdering, der er foretaget i henhold til artikel 4 — revidere de foranstaltninger, der skal fjerne eller begrænse risikoen i henhold til artikel 5 — tage hensyn til rådene fra den arbejdsmedicinske konsulent eller en anden kvalificeret person eller den kompetente myndighed, når han gennemfører foranstaltninger til at fjerne eller begrænse risikoen i henhold til artikel 5, inklusiv muligheden for at anvise arbejdstageren andet arbejde, som ikke indebærer risiko for eksponering ud over den relevante eksponeringsgrænseværdi, og — iværksætte løbende helbredskontrol og sørge for undersøgelse af helbredstilstanden for alle andre arbejdstagere, der har været eksponeret på lignende måde. I sådanne tilfælde kan den ansvarlige læge eller arbejdsmedicineren eller den kompetente myndighed foreslå, at eksponerede personer gennemgår en helbredsundersøgelse.

Artikel 9

Sanktioner

Medlemsstaterne indfører hensigtsmæssige sanktioner i tilfælde af overtrædelse af den nationale lovgivning, der vedtages til gennemførelse af dette direktiv. Disse sanktioner skal være effektive, stå i rimeligt forhold til overtrædelsen og have afskrækkende virkning.

Artikel 10

Tekniske ændringer

1. Enhver ændring af de eksponeringsgrænseværdier, der er fastsat i bilagene, vedtages af Europa-Parlamentet og Rådet efter proceduren i traktatens artikel 137, stk. 2.

2. Ændringer af bilagene af rent teknisk art som følge af:

a) vedtagelsen af direktiver om teknisk harmonisering og standardisering vedrørende produktudvikling, konstruktion, fremstilling eller indretning af arbejdsudstyr og/eller arbejdssteder

b) den tekniske udvikling, ændringer i de mest relevante harmoniserede europæiske standarder eller internationale specifikationer og nye videnskabelige resultater vedrørende erhvervsmæssig eksponering for optisk stråling

vedtages efter proceduren i artikel 11, stk. 2.

Artikel 11

Udvalg

1. Kommissionen bistås af det udvalg, der er omhandlet i artikel 17 i direktiv 89/391/EØF.

2. Når der henvises til dette stykke, anvendes artikel 5 og 7 i afgørelse 1999/468/EF, jf. dennes artikel 8.

Perioden i artikel 5, stk. 6, i afgørelse 1999/468/EF fastsættes til tre måneder.

3. Udvalget vedtager selv sin forretningsorden.

DEL IV

AFSLUTTENDE BESTEMMELSER

Artikel 12

Rapporter

Medlemsstaterne forelægger hvert femte år Kommissionen en rapport om den praktiske gennemførelse af dette direktiv med anførelse af de synspunkter, som er blevet fremført af arbejdsmarkedets parter.

Kommissionen underretter hvert femte år Europa-Parlamentet, Rådet, Det Europæiske Økonomiske og Sociale Udvalg samt Det Rådgivende Udvalg for Sikkerhed og Sundhed på Arbejdspladsen om indholdet af disse rapporter, om sin vurdering af udviklingen på området samt om aktioner, der måtte være påkrævede på baggrund af ny videnskabelig viden.

Artikel 13

Gennemførelse

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den ... (12). De underretter straks Kommissionen herom.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

2. Medlemsstaterne meddeler Kommissionen teksten til de nationale retsforskrifter, som de allerede har udstedt eller udsteder på det område, der er omfattet af dette direktiv.

Artikel 14

Ikrafttræden

Dette direktiv træder i kraft på dagen for offentliggørelsen i Den Europæiske Unions Tidende.

Artikel 15

Adressater

Dette direktiv er rettet til medlemsstaterne.

Udfærdiget i …, den … . På Europa-Parlamentets vegne … Formand På Rådets vegne … Formand

(1) EFT C 77 af 18.3.1993, s. 12, og EFT C 230 af 19.8.1994, s. 3.

(2) EFT C 249 af 13.9.1993, s. 28.

(3) Europa-Parlamentets udtalelse af 20. april 1994 (EFT C 128 af 9.5.1994, s. 146), bekræftet den 16. september 1999 (EFT C 54 af 25.2.2000, s. 75), Rådets fælles holdning af 18. april 2005 og Europa-Parlamentets holdning af ... (endnu ikke offentliggjort i EUT).

(4) EFT C 260 af 15.10.1990, s. 167.

(5) EFT L 177 af 6.7.2002, s. 13.

(6) EUT L 42 af 15.2.2003, s. 38.

(7) EUT L 159 af 30.4.2004, s. 1. Berigtiget i EUT L 184 af 24.5.2004. s. 1.

(8) EFT L 183 af 29.6.1989, s. 1. Ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).

(9) EFT L 184 af 17.7.1999, s. 23.

(10) EUT C 321 af 31.12.2003, s. 1.

(11) EFT L 245 af 26.8.1992, s. 23.

(12) Fire år efter direktivets ikrafttræden.

BILAG I IKKE-KOHÆRENT OPTISK STRÅLING De biofysisk relevante eksponeringsværdier for optisk stråling kan fastlægges ved hjælp af nedenstående formler. De formler, der skal anvendes, afhænger af den stråling, der udsendes af kilden, og resultaterne bør sammenlignes med de tilsvarende eksponeringsgrænseværdier (ELV), der er nævnt i tabel 1.1. Der kan være mere end en eksponeringsværdi og tilsvarende eksponeringsgrænse, der er relevant for en given kilde til optisk stråling. a) — o) henviser til de tilsvarende rækker i tabel 1.1. a) (Heff er kun relevant i området 180-400 nm) b) (HUVA er kun relevant i området 315-400 nm) c), d) ( LB er kun relevant i området 300-700 nm) e), f) (EB er kun relevant i området 300-700 nm) g) — l) (Se tabel 1.1 for relevante værdier for λ1 og λ2) m), n) (EIR er kun relevant i området 780-3 000 nm) o) (Hskin er kun relevant i området 380-3 000 nm) Med henblik på dette direktiv, kan de ovennævnte formler erstattes af følgende udtryk og anvendelsen af diskrete værdier som fastsat i de følgende tabeller: a) og Heff = Eeff · Δt b) og HUVA = EUVA · Δt c), d) e), f) g) — l) (Se tabel 1.1 for relevante værdier for λ1 og λ2) m), n) o) og Hskin = Eskin·Δt Noter: Eλ (λ,t), Eλ spektral irradians eller spektral effekttæthed: effekten af den indfaldende stråling på en flade pr. arealenhed udtrykt i watt pr. kvadratmeter pr. nanometer [W m-2 nm-1]; værdierne El(λ,t) og Eλ kommer fra målinger eller kan oplyses af fabrikanten af udstyret Eeff effektiv irradians (UV område): beregnet irradians inden for UV bølgelængdeområdet 180-400 nm spektralt vægtet med S (λ), udtrykt i watt pr. kvadratmeter [W m-2] H strålingseksponering, integralet af irradiansen over tiden udtrykt i joule pr. kvadratmeter [J m-2] Heff effektiv strålingseksponering: strålingseksponering spektralt vægtet med S (λ), udtrykt i joule pr. kvadratmeter [J m- 2] EUVA total irradians (UV-A): beregnet irradians inden for UV-A bølgelængdeområdet 315-400 nm, udtrykt i watt pr. kvadratmeter [W m-2] HUVA strålingseksponering, integralet eller summen af irradiansen over tid og bølgelængde for UV-A stråling indenfor bølgelængdeområdet 315-400 nm, udtrykt i joule pr. kvadratmeter [J m-2] S (λ) spektral vægtning, der tager hensyn til, at sundhedsvirkningen af UV-stråling på øjne og hud afhænger af bølgelængden (Tabel 1.2) [dimensionsløs] t, Δt tid, varighed af eksponeringen udtrykt i sekunder [s]; λ bølgelængde udtrykt i nanometer [nm] Δ λ båndbredde udtrykt i nanometer [nm], intervaller benyttet til beregning eller måling Lλ (λ), Lλ spektral radians fra kilden udtrykt i watt pr. kvadratmeter pr. steradian pr. nanometer [W m- 2 sr –1 nm-1] R (λ) spektral vægtning, der tager hensyn til, at skaden på øjet forårsaget af synlig stråling og IR-A-stråling afhænger af bølgelængden (Tabel 1.3) [dimensionsløs] LR effektiv radians (termisk skade) beregnet stråling spektralt vægtet med R (λ) udtrykt i watt pr. kvadratmeter pr. steradian [W m- 2 sr –1] B (λ) spektral vægtning, der tager hensyn til, at den fotokemiske skade på øjet forårsaget af blåt-lys-stråling afhænger af bølgelængden (Tabel 1.3) [dimensionsløs] LB effektiv radians (blåt-lys): beregnet radians spektralt vægtet med B (λ), udtryk i watt pr. kvadratmeter pr. steradian [W m- 2 sr –1] EB effektiv irradians (blåt-lys): beregnet irradians spektralt vægtet med B (λ), udtrykt i watt pr. kvadratmeter [W m- 2] EIR total irradians (termisk skade): beregnet irradians indenfor det infrarøde bølgelængdeområde på 780 nm-3 000 nm, udtrykt i watt pr. kvadratmeter [W m-2] Eskin total irradians (synlig, IR-A og IR-B): beregnet irradians indenfor det synlige og infrarøde bølgelængdeområde på 380 nm-3 000 nm, udtrykt i watt pr. kvadratmeter [W m-2] Hskin strålingseksponering, integralet eller summen over tid og bølgelængde af irradiansen indenfor det synlige og infrarøde bølgelængdeområde på 380-3 000 nm, udtrykt i joule pr. kvadratmeter (J m-2) α vinkelmæssig udstrækning: den vinkelmæssige udstrækning af en tilsyneladende kilde set fra et givet sted i rummet, udtrykt i milliradianer (mrad). Den tilsyneladende kilde er den reelle eller virtuelle genstand, der danner det mindst mulige billede på nethinden. Tabel 1.1 Eksponeringsgrænseværdier for ikke-kohærent optisk stråling Indeks Bølgelængde nm Eksponeringsgrænseværdi Enheder Bemærkning Legemsdel Risiko a. 180-400 (UV-A, UV-B og UV-C) Heff = 30 Pr. dag 8 timer [J m-2] øje hornhinde bindehinde linser hud fotokeratitis konjunktivitis karakt erytem elastosis hudkræft b. 315-400 (UV-A) HUVA = 104 Pr. dag 8 timer [J m-2] øje linser katarakt c. 300-700 (blåt-lys) se note 1 LB:[W m-2 sr-1] t: [sekunder] for α ≥ 11 mrad øje nethinde fotoretinitis for t ≤ 10 000 s d. 300-700 (blåt-lys) se note 1 LB = 100 for t > 10 000 s [W m-2 sr-1] e. 300-700 (blåt-lys) se note 1 EB: [W m-2] t: [sekunder] for α < 11 mrad se note 2 for t ≤ 10 000 s f. 300-700 (blåt-lys) se note 1 EB = 0.01 t >10 000 s [W m-2] g. 380-1 400 (Synlig og IR-A) [W m-2 sr-1] Cα = 1,7 for α ≤ 1.7 mrad Cα = α for 1,7 ≤ α ≤ 100 mrad Cα = 100 for α > 100 mrad λ1= 380; λ2= 1 400 øje nethinde forbrænding af nethinden for t >10 s h. 380-1 400 (Synlig og IR-A) LR:[W m-2 sr-1] t: [sekunder] for 10 μs ≤ t ≤ 10 s i. 380-1 400 (Synlig og IR-A) [W m-2 sr-1] for t <10 μs j. 780-1 400 (IR-A) [W m-2 sr-1] Cα = 11 for α ≤ 11 mrad Cα = α for 11≤ α ≤ 100 mrad Cα = 100 for α > 100 mrad (målefelt: 11 mrad) λ1= 780; λ2= 1 400 øje nethinde forbrænding af nethinden for t > 10 s k. 780-1 400 (IR-A) LR: [W m-2 sr-1] t: [sekunder] for 10 μs ≤ t ≤ 10 s l. 780-1 400 (IR-A) [W m-2 sr-1] for t < 10 μs m. 780-3 000 (IR-A og IR-B) EIR = 18 000 t-0,75 for t ≤ 1 000 s E: [Wm-2] t: [sekunder] øje hornhinde linse forbrænding af hornhinden katarakt n. 780-3 000 (IR-A og IR-B) EIR = 100 for t > 1 000 s [W m-2] o. 380-3 000 (Synlig, IR-A og IR-B) Hskin = 20 000 t0,25 for t < 10 s H: [J m-2] t: [sekunder] hud forbrænding Note 1: Området 300 til 700 nm omfatter dele af UV-B, alle UV-A og det meste af synlig stråling; den dermed forbundne risiko omtales normalt som »blåt-lys«, selv om blåt-lys i snæver forstand kun omfatter området fra ca. 400 til 490 nm. Note 2: Med henblik på vedholdende fiksering af meget små kilder med en sigtevinkel <11mrad, kan LB konverteres til EB. Dette gælder normalt kun for instrumenter til øjenundersøgelse eller et stabiliseret øje under bedøvelse. Den maksimale »stirretid« findes således: tmax = 100/EB med EB udtrykt i W m-2. Øjenbevægelserne under normale visuelle opgaver gør, at denne ikke overstiger 100 sekunder.

Tabel 1.2 S (λ) [dimensionsløs], 180 nm til 400 nm λ i nm S (λ) 180 0,0120 181 0,0126 182 0,0132 183 0,0138 184 0,0144 185 0,0151 186 0,0158 187 0,0166 188 0,0173 189 0,0181 190 0,0190 191 0,0199 192 0,0208 193 0,0218 194 0,0228 195 0,0239 196 0,0250 197 0,0262 198 0,0274 199 0,0287 200 0,0300 201 0,0334 202 0,0371 203 0,0412 204 0,0459 205 0,0510 206 0,0551 207 0,0595 208 0,0643 209 0,0694 210 0,0750 211 0,0786 212 0,0824 213 0,0864 214 0,0906 215 0,0950 216 0,0995 217 0,1043 218 0,1093 219 0,1145 220 0,1200 221 0,1257 222 0,1316 223 0,1378 224 0,1444 225 0,1500 226 0,1583 227 0,1658 228 0,1737 229 0,1819 230 0,1900 231 0,1995 232 0,2089 233 0,2188 234 0,2292 235 0,2400 236 0,2510 237 0,2624 238 0,2744 239 0,2869 240 0,3000 241 0,3111 242 0,3227 243 0,3347 244 0,3471 245 0,3600 246 0,3730 247 0,3865 248 0,4005 249 0,4150 250 0,4300 251 0,4465 252 0,4637 253 0,4815 254 0,5000 255 0,5200 256 0,5437 257 0,5685 258 0,5945 259 0,6216 260 0,6500 261 0,6792 262 0,7098 263 0,7417 264 0,7751 265 0,8100 266 0,8449 267 0,8812 268 0,9192 269 0,9587 270 1,0000 271 0,9919 272 0,9838 273 0,9758 274 0,9679 275 0,9600 276 0,9434 277 0,9272 278 0,9112 279 0,8954 280 0,8800 281 0,8568 282 0,8342 283 0,8122 284 0,7908 285 0,7700 286 0,7420 287 0,7151 288 0,6891 289 0,6641 290 0,6400 291 0,6186 292 0,5980 293 0,5780 294 0,5587 295 0,5400 296 0,4984 297 0,4600 298 0,3989 299 0,3459 300 0,3000 301 0,2210 302 0,1629 303 0,1200 304 0,0849 305 0,0600 306 0,0454 307 0,0344 308 0,0260 309 0,0197 310 0,0150 311 0,0111 312 0,0081 313 0,0060 314 0,0042 315 0,0030 316 0,0024 317 0,0020 318 0,0016 319 0,0012 320 0,0010 321 0,000819 322 0,000670 323 0,000540 324 0,000520 325 0,000500 326 0,000479 327 0,000459 328 0,000440 329 0,000425 330 0,000410 331 0,000396 332 0,000383 333 0,000370 334 0,000355 335 0,000340 336 0,000327 337 0,000315 338 0,000303 339 0,000291 340 0,000280 341 0,000271 342 0,000263 343 0,000255 344 0,000248 345 0,000240 346 0,000231 347 0,000223 348 0,000215 349 0,000207 350 0,000200 351 0,000191 352 0,000183 353 0,000175 354 0,000167 355 0,000160 356 0,000153 357 0,000147 358 0,000141 359 0,000136 360 0,000130 361 0,000126 362 0,000122 363 0,000118 364 0,000114 365 0,000110 366 0,000106 367 0,000103 368 0,000099 369 0,000096 370 0,000093 371 0,000090 372 0,000086 373 0,000083 374 0,000080 375 0,000077 376 0,000074 377 0,000072 378 0,000069 379 0,000066 380 0,000064 381 0,000062 382 0,000059 383 0,000057 384 0,000055 385 0,000053 386 0,000051 387 0,000049 388 0,000047 389 0,000046 390 0,000044 391 0,000042 392 0,000041 393 0,000039 394 0,000037 395 0,000036 396 0,000035 397 0,000033 398 0,000032 399 0,000031 400 0,000030

Tabel 1.3 B (λ), R (λ) [dimensionsløs], 380 nm til 1 400 nm λ i nm B (λ) R (λ) 300 ≤ λ < 380 0,01 — 380 0,01 0,1 385 0,013 0,13 390 0,025 0,25 395 0,05 0,5 400 0,1 1 405 0,2 2 410 0,4 4 415 0,8 8 420 0,9 9 425 0,95 9,5 430 0,98 9,8 435 1 10 440 1 10 445 0,97 9,7 450 0,94 9,4 455 0,9 9 460 0,8 8 465 0,7 7 470 0,62 6,2 475 0,55 5,5 480 0,45 4,5 485 0,32 3,2 490 0,22 2,2 495 0,16 1,6 500 0,1 1 500 < λ ≤ 600 100,02·(450 - λ) 1 600 < λ ≤ 700 0,001 1 700 < λ ≤ 1 050 — 100,002·(700 - λ) 1 050 < λ ≤ 1 150 — 0,2 1 150 < λ ≤ 1 200 — 0,2 · 100,02·(1 150 - λ) 1 200 < λ ≤ 1 400 — 0,02

BILAG II OPTISK LASERSTRÅLING De biofysisk relevante eksponeringsværdier for optisk stråling kan fastlægges ved hjælp af nedenstående formler. Hvilke formler, der skal anvendes, afhænger af bølgelængden og varigheden af strålingen fra kilden, og resultaterne sammenlignes med de tilsvarende eksponeringsgrænseværdier i tabellerne 2.2-2.4. Der kan være mere end en eksponeringsværdi og tilsvarende eksponeringsgrænse for en given kilde til optisk laserstråling. Koefficienter anvendt til beregninger i tabellerne 2.2-2.4 er angivet i tabel 2.5, og korrektioner for gentagen eksponering findes i tabel 2.6. Noter: dP effekt udtrykt i watt [W] dA fladeareal udtrykt i kvadratmeter [m2] E (t), E irradians eller effekttæthed: effekten af den indfaldende stråling på en flade pr. arealenhed generelt udtrykt i watt pr. kvadratmeter [W m-2]. Værdier for E(t), E kommer fra målinger eller kan oplyses af fabrikanten af udstyret H strålingseksponering: integralet af irrandiansen over tiden udtrykt i joule pr. kvadratmeter [J m-2] t tid, varighed af eksponeringen, udtrykt i sekunder [s] λ bølgelængde, udtrykt i nanometer [nm] γ begrænsende keglevinkel for målefeltet udtrykt i milliradianer [mrad] γm målefeltet udtrykt i milliradianer [mrad] α vinkelmæssig udstrækning af en kilde udtrykt i milliradianer [mrad] begrænsende aperturåbning: det cirkulære område over hvilket irradians og strålingseksponering midles G integreret radians: integralet af radiansen over en given eksponeringstid udtrykt som strålingsenergi pr. arealenhed af en udstrålende flade pr. rumvinkelenhed af emissionen udtrykt i joule pr. kvadratmeter pr. steradian [J m-2 sr -1]. Tabel 2.1 Strålingsrisici Bølgelængde [nm] λ Strålingsområde Organ Risiko Eksponeringsgrænseværditabel 180 til 400 UV øje fotokemisk skade og termisk skade 2.2, 2.3 180 til 400 UV hud erytema 2.4 400 til 700 synlig øje beskadigelse af nethinden 2.2 400 til 600 synlig øje fotokemisk skade 2.3 400 til 700 synlig hud termisk skade 2.4 700 til 1 400 IRA øje termisk skade 2.2, 2.3 700 til 1 400 IRA hud termisk skade 2.4 1 400 til 2 600 IRB øje termisk skade 2.2 2 600 til 106 IRC øje termisk skade 2.2 1 400 til 106 IRB, IRC øje termisk skade 2.3 1 400 til 106 IRB, IRC hud termisk skade 2.4

Tabel 2.2 Lasereksponeringsgrænser for øjne — Kort eksponeringstid < 10 s Bølgelængde (1) [nm] Apertur Varighed [s] 10-13-10-11 10-11-10-9 10-9-10-7 10-71,8 · 10-5 1,8 · 10-5-5 · 10-5 5 · 10-5-10-3 10-3-101 UVC 180-280 1 mm for t<0.3 s; 1.5 · t0.375 for 0.3<t<10 s E = 3 · 1010[W m-2] (2) H = 30 [J m-2] UVB 280-302 303 H = 40 [J m-2] hvis t < 2,6 · 10-9 så H = 5,6 · 103 t 0.25 [J m-2 ] (3) 304 H = 60 [J m-2] hvis t < 1,3 · 10-8 så H = 5,6 · 103 t 0.25 [J m-2 ] (4) 305 H = 100 [J m-2] hvis t < 1,0 · 10-7 så H = 5,6 · 103 t 0.25[J m-2 ] (4) 306 H = 160 [J m-2] hvis t < 6,7 · 10-7 så H = 5,6 · 103 t 0.25[J m-2 ] (4) 307 H = 250 [J m-2] hvis t < 4,0 · 10-6 så H = 5,6 · 103 t 0.25 [J m-2 ] (4) 308 H = 400 [J m-2] hvis t < 2,6 · 10-5 så H = 5,6 · 103 t 0.25 [J m-2] (4) 309 H = 630 [J m-2] hvis t < 1,6 · 10-4 så H = 5,6 · 103 t 0.25[J m-2 ] (4) 310 H = 103 [J m-2] hvis t < 1,0 · 10-3 så H = 5,6 · 103 t 0.25 [J m-2 ] (4) 311 H = 1,6·103 [J m-2] hvis t < 6,7 · 10-3 så H = 5,6 · 103 t 0.25 [J m-2 ] (4) 312 H = 2,5·103 [J m-2] hvis t < 4,0 · 10-2 så H = 5,6 · 103 t 0.25 [J m-2 ] (4) 313 H = 4,0·103 [J m-2] hvis t < 2,6 · 10-1 så H = 5,6 · 103 t 0.25 [J m-2 ] (4) 314 H = 6,3·103 [J m-2] hvis t < 1,6 · 100så H = 5,6 · 103 t 0.25 [J m-2 ] (4) UVA 315-400 H = 5,6 ·103 t0,25 [J m-2] Synlig & IRA 400-700 7 mm H = 1,5·10-4CE [Jm-2] H = 2,7·104 t0,75 CE [Jm-2] H = 5·10-3 CE [Jm-2] H = 18 · t0,75 CE [Jm-2] 700-1 050 H = 1,5·10-4 CA CE [Jm-2] H=2,7·104 t0,75 CA CE [Jm-2] H = 5·10-3 CA CE [Jm-2] H = 18 · t0,75 CA CE [Jm-2] 1 050-1 400 H = 1,5·10-3 CC CE [Jm-2] H =2,7·105 t0,75 CC CE [Jm-2] H = 5·10-2 CC CE [Jm-2] H = 90 · t0,75 CC CE [Jm-2] IRB & IRC 1 400-1 500 (4) E = 1012 [W m-2] (3) H = 103 [Jm-2] H=5,6·103 · t0,25 [Jm-2] 1 500-1 800 E = 1013 [W m-2] (3) H = 104 [Jm-2] 1 800-2 600 E = 1012 [W m-2] (3) H = 103 [Jm-2] H=5,6·103 · t0,25 [Jm-2] 2 600-106 E = 1011 [W m-2] (3) H=100 [Jm-2] H = 5,6·103 · t0,25 [Jm-2]

Tabel 2.3 Lasereksponeringsgrænser for øjne — Lang eksponeringstid ≥ 10 s Bølgelængde (5) [nm] Apertur Varighed [s] 101-102 102-104 104-3 · 104 UVC 180-280 3,5 mm H = 30 [J m-2] UVB 280-302 303 H = 40 [J m-2] 304 H = 60 [J m-2] 305 H = 100 [J m-2] 306 H = 160 [J m-2] 307 H = 250 [J m-2] 308 H = 400 [J m-2] 309 H = 630 [J m-2] 310 H = 1,0 103 [J m-2] 311 H = 1,6 103 [J m-2] 312 H = 2,5 103 [J m-2] 313 H = 4,0 103 [J m-2] 314 H = 6,3 103 [J m-2] UVA 315-400 H = 104 [J m-2] Synlig 400 — 700 400 — 600 Fotokemisk (6) skade på nethinden 7 mm H = 100 CB [Jm-2] (γ = 11 mrad) (8) E = 1CB [Wm-2]; (γ = 1,1 t0,5 mrad) (8) E = 1CB [Wm-2] (γ = 110 mrad) (8) 400 — 700 Termisk (6) skade på nethinden hvis α < 1,5 mrad så E = 10 [W m-2] hvis α > 1,5 mrad og t ≤ T2 så H = 18CE t0,75 [J m-2] hvis α > 1,5 mrad og t > T2 så E = 18CE T2 -0,25 [W m-2] IR-A 700-1 400 7 mm hvis α < 1,5 mrad så E = 10 CA CC [W m-2] hvis α > 1,5 mrad oh t ≤ T2 så H = 18 CA CC CE t0,75 [J m-2] hvis α > 1,5 mrad og t > T2 så E = 18 CA CC CE T2 -0,25 [W m-2] (må ikke overskride 1 000 W m-2) IRB & IRC 1 400-106 (7) E = 1 000 [Wm-2]

Tabel 2.4 Lasereksponeringsgrænser for hud Bølgelængde (9) [nm] Apertur Varighed [s] < 10-9 10-9-10-7 10-7-10-3 10-3-101 101-103 103-3 · 104 UV (A, B, C) 180-400 3,5mm E = 3 · 1010 [W m-2] De samme som eksponeringsgrænser for øjne Synlig & IR-A 400-700 3,5mm E = 2 · 1011 [W m-2] H = 200 CA [J m-2] H = 1,1 · 104 CA t 0,25 [J m-2] E = 2 · 103 CA [W m-2] 700-1 400 E = 2 · 1011 CA [W m-2] IR-B & IR-C 1 400-1 500 E = 1012 [W m-2] De samme som eksponeringsgrænser for øjne 1 500-1 800 E = 1013 [W m-2] 1 800-2 600 E = 1012 [W m-2] 2 600-106 E = 1011 [W m-2]

Tabel 2.5 Anvendte korrektionsfaktorer og andre beregningsparametre Parameter som angivet i ICNIRP Gyldigt spektralområde (nm) Værdi CA λ < 700 CA = 1,0 700-1 050 CA = 100,002(λ — 700) 1 050-1 400 CA = 5,0 CB 400-450 CB = 1,0 450-700 CB = 100,02(λ — 450) CC 700-1 150 CC = 1.0 1 150-1 200 CC = 100,018(λ — 1150) 1 200-1 400 CC = 8,0 T1 λ < 450 T1 = 10 s 450-500 T1 = 10 · [100,02 ( λ — 450)] s λ > 500 T1 = 100 s Parameter som angivet i ICNIRP Gyldig for biologisk effekt Værdi αmin alle termiske effekter αmin = 1,5 mrad Parameter som angivet i ICNIRP Gyldigt vinkelområde (mrad) Værdi CE α < αmin CE = 1,0 αmin < α < 100 CE = α/αmin α > 100 CE = α2 / (αmin · αmax) mrad med αmax = 100 mrad T2 α < 1,5 T2 = 10 s 1,5 < α < 100 T2 = 10 · [10(α — 1,5)/98,5] s α > 100 T2 = 100 s Parameter som angivet i ICNIRP Gyldigt eksponeringstidsrum (s) Værdi γ t ≤ 100 γ = 11 [mrad] 100 < t < 104 γ = 1,1 t 0, 5 [mrad] t > 104 γ = 110 [mrad] Tabel 2.6 Korrektion for gentagen eksponering Hver af følgende tre generelle regler bør anvendes på alle gentagne eksponeringer, som stammer fra pulslaser eller laser scanningssystemer: 1. Eksponeringen fra enhver enkeltpuls i et pulstog må ikke overskride eksponeringsgrænsen for en enkeltpuls med denne pulsvarighed. 2. Eksponeringen fra enhver pulsgruppe (eller undergruppe af pulser i et pulstog) afgivet i eksponeringstid t må ikke overskride eksponeringsgrænseværdien for eksponeringstiden t. 3. Eksponeringen fra enhver enkeltpuls inden for en pulsgruppe mål ikke overskride eksponeringsgrænseværdien for enkeltpulsen ganget med en kumulativ termisk korrektionsfaktor Cp=N-0,25, hvor N er antallet af pulser. Denne regel finder kun anvendelse på eksponeringsgrænser for at beskytte mod termiske skader, hvor alle afgivne pulser i tidsrum, der er kortere end Tmin behandles som en enkeltpuls. Parameter Gyldigt spektralområde (nm) Værdi Tmin 315 < λ ≤ 400 Tmin = 10-9 s (= 1 ns) 400 < λ ≤ 1 050 Tmin = 18 · 10-6 s (= 18 μs) 1 050 < λ ≤ 1 400 Tmin = 50 · 10-6 s (= 50 μs) 1 400 < λ ≤ 1 500 Tmin = 10-3 s (= 1 ms) 1 500 < λ ≤ 1 800 Tmin = 10 s 1 800 < λ ≤ 2 600 Tmin = 10-3 s (= 1 ms) 2 600 < λ ≤ 106 Tmin = 10-7 s (= 100 ns) (1) Hvis laserens bølgelængde er omfattet af to grænser, anvendes den mest restriktive. (2) Når 1 400≤λ<105 nm: aperturdiameter = 1 mm for t ≤ 0,3 s og 1,5 t0,375 mm for 0,3 s < t < 10 s; når 105≤λ<106 nm: aperturdiameter = 11 mm. (3) Pga. manglende data for disse pulslængder, anbefaler ICNIRP anvendelse af 1 ns irradiansgrænser. (4) Figuren viser værdierne for enkeltlaserimpulser. I tilfælde af multiple laserimpulser skal laserimpulsvarigheder med impulser inden for et interval Tmin (jf. tabel 2.6) lægges sammen, og den deraf følgende tidsværdi skal indsættes for t i formlen: 5,6 · 103·t 0,25. (5) Hvis laserens bølgelængde eller andre givne forhold ved laseren er omfattet af to grænser, anvendes den mest restriktive. (6) For små kilder med en vinkelmæssig udstrækning på højst 1,5 mrad, reduceres de to grænseværdier E for synlig stråling fra 400 nm til 600 nm til termiske grænser for 10s≤t<T1 og til fotokemiske grænser for længere tidsrum. For T1 ogT2 jf. tabel 2.5. Den fotokemiske risikogrænse for nethinden kan også udtrykkes som den integrerede radians G = 106 CB[J m-2 sr-1] for t > 10s op til = 10 000 s og L = 100 CB [W m-2 sr-1] for t > 10 000 s. Til måling af G og L skal γm anvendes til at midle over. Den officielle grænse mellem synlig og infrarød er 780 nm som defineret af CIE. Kolonnen med bølgelængder med benævnelser skal blot give brugeren et bedre overblik. (G anvendes af CEN; Lt anvendes af CIE; LP anvendes af IEC og CENELEC.) (7) For bølgelængde 1 400 — 105 nm: aperturdiameter = 3,5 mm; for bølgelængde 105 — 106 nm: aperturdiameter = 11 mm. (8) Til måling af eksponeringen defineres γ som følger: Hvis α (den vinkelmæssige udstrækning af kilden) > γ (begrænsende keglevinkel, angivet i parentes i den tilsvarende kolonne) skal målefeltet γm have værdien γ. (Hvis der anvendes et større målefelt, bliver risikoen overvurderet). Hvis α < γ skal målefeltet γm være stort nok til fuldt ud at medtage kilden, men er ellers ikke begrænset og kan være større end γ. (9) Hvis bølgelængden eller andre forhold ved laseren er omfattet af to grænser, anvendes den mest restriktive.